**Az Alapítvány működésének és gazdálkodásának szabályozása**

**(részlet az Alapító okiratból)**

**VII. Az Alapítvány vagyonának felhasználása és gazdálkodása:**

1./ Az alapítvány vagyonát az alapító által a szervezet indulásakor az alapítványhoz rendelt 10.000,-Ft azaz Tízezer Ft készpénz, mint induló vagyon, valamint az alapítvány működése során a támogatók és csatlakozók által juttatott támogatások összege, a Kuratórium tevékeny­sége eredményeként, valamint az alapítvány által létrehozott szervezetek gazdálkodásának alapján létrejött vagyontömeg képezi.

2./ Az alapítvány vállalkozási tevékenységet csak közhasznú, vagy az Alapító okiratban meghatározott alapcéljának megvalósítása érdeké­ben, azokat nem veszélyeztetve végez.

3./ Az alapítvány gazdálkodása során elért eredményét nem osztja fel, az csak az ezen Alapító Okiratban meghatározott közhasznú tevékenységekre használható fel.

4./ Az alapítvány részére – céljainak megvalósítására – adomány is juttatható. Az adomány vagy felajánlás mind pénzbeli, mind vagyoni értékű jog /szerzői jog, használati jog, tulajdon­jog/, mind pedig tevékenység, közreműködés lehet. Az alapítványi pénzeszközök adományo­zásakor kizárt, hogy az adományozó összeget akár közvetlenül, akár valamely szolgáltatással összefüggésben, előre meghatározott vagyoni előny megszerzése érdekében adják az adomá­nyozók.

5./ Az alapítvány jogosult – a Civil tv-ben meghatározott követelmények betartásával – adománygyűjtési akciókkal is növelni vagyonát. Az alapítói vagyon törzsvagyon, amely az alapítvány működésének időtartama alatt kizárólag pénzintézetnél elhelyezve kamatjövedelem szerzésre használható fel.

6./ Az alapítvány induló vagyonát, a működése során juttatott felajánlásokat és támogatásokat, valamint alaptevékenységéből származó gazdálkodásának eredményeit a vállalkozási tevé­kenység pénzeszközeitől elkülönítetten kell kezelni

7./ Az alapítvány vagyonának felhasználásáról annak kezelő szerve, a Kuratórium testületi ülésen dönt. A testületi döntés akkor érvényes, ha annak meghozatalában a Kuratórium tag­jainak több mint a fele részt vett.

8./ Az alapítvány céljaival a működésével kapcsolatos munkáért a munkát végzőt az alapít­vány vagyonából a Kuratórium erre vonatkozó határozata szerinti díjazás és költségtérítés illeti meg.

**VIII. Az alapítvány szervezete és működése. Az alapítvány képviselői.**

Az alapítvány legfőbb szerve: az alapítvány kezelő szerve, a Kuratórium. A Kuratórium az alapító által e feladatra felkért hét tagú kezelő szerv. A Kuratórium az alapítvány legfőbb testületi irányító, döntéshozó, képviseleti és gazdálkodó szerve. A Kuratórium tagjai: elnök, alelnök, tagok.

Az alapító okirat jelen módosításakor a Kuratórium tagjainak összetétele:

A Kuratórium elnöke:

Montskó Éva

A Kuratórium alelnöke:

Dr.Vértessyné dr.Újházi Zsuzsanna

A Kuratórium tagjai:

Kovács Patrik

Dr.habil. Vass László CSc

Lévai Ferenc

Simon Alexandra

Dr. Székely István

1./ Az alapítvány képviselői: a Kuratórium elnöke, valamint alelnöke. A képvise­lők az alapítványt külön-külön önállóan képviselik.

A képviselő:

* képviseli az alapítványt harmadik személyekkel szemben,
* kapcsolatot tart az alapítvány adományozóival,
* szervezi és irányítja az alapítványi célok megvalósítását, így különösen propaganda és fel­világosító tevékenységet végez, irányítja a gyűjtések és akciók gyakorlati munkáit,
* tanulmányokat készíttet,
* a Kuratórium által meghatározott döntések végrehajtásaként irányítja a jóváhagyott vállal­kozás szervezését,
* gondoskodik a kuratóriumi ülések előkészítéséről és levezetéséről, valamint az éves beszá­moló, és annak mellékletei, a kiegészítő és a közhasznúsági melléklet elkészíttetéséről és nyilvánosságra hozataláról,
* irányítja a munkaszervezetet
* gyakorolja az alkalmazottak feletti munkáltatói jogokat,
* ellátja a Kuratórium által meghatározott egyéb tevékenységet.

*A képviselői feladatokat elsősorban az elnök, távollétében az alelnök látja el, egymással egyeztetett módon.*

A munkaszervezet irányítását és/vagy a munkáltatói jogok gyakorlását a Kuratórium a munkaszervezet vezetőjére átruházhatja.

2./ Az alapítvány nevében történő aláírási és utalványozási jog a kuratórium elnökét vagy távollétében alelnökét illeti meg. A Kuratórium a munkaszervezet vezetőjét felruházhatja az aláírás és utalványozás jogával is.

3./ A kuratóriumi megbízás a kurátorok személyének jogerős bírósági nyilvántar­tásba vétele időpontjától számított kettő éves időtartamra szól, az alapító azonban, ha veszély­ben látja az alapítvány céljainak megvalósítását, jogosult a kuratórium tagjai­nak ennél előbbi időpontban történő visszahívására. Ugyancsak az alapító jogosult a Kurató­rium tagjai körében bekövetkezett változásokat az alapítványt nyilvántartásba vevő bíróság felé írásban bejelenteni. A Kuratórium tagjainak megbízatása megszűnik önkéntes lemondás­sal, a cselekvőképesség megszűnésével, kizáró vagy összeférhetetlenségi ok bekövetkeztével, továbbá halállal is.

4./ A Kuratórium tagjai tisztségüket társadalmi munkában végzik, azonban az alapítvány ér­dekében végzett munkájukért tiszteletdíjban és költségtérítésben részesülhetnek. A díjazás az elvégzett munka arányában, az alapítvány pénzügyi helyzetéhez igazodóan adható, mértékéről a Kuratórium testületileg, rendes szavazathozatali rendje szerint dönt.

5./ A Kuratórium tagjainak többsége nem állhat az Alapítvány alapítójával érdekeltségi kapcsolatban (alkalmazotti, vagy egyéb, függőséget eredményező viszonyban). A Kuratórium tagjai az alapító képviselőjével, tisztségviselőivel és kurátor társaival közeli hozzátartozói, vagy egyéb függőségi viszonyban nem állhatnak.

A kuratóriumi döntéshozatalban nem vehet részt az a személy, aki, vagy akinek közeli hozzátartozója vagy élettársa a határozat alapján

a./ kötelezettség vagy felelősség alól mentesül, vagy az Alapítvány terhére bármilyen más előnyben részesül (Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás.)

b/ akivel a határozat szerint szerződést kell kötni,c/ aki ellen a határozat alapján pert kell indítani,

d/ akinek olyan hozzátartozója érdekelt a döntésben, aki az Alapítványnak nem alapítója,

e/ aki a döntésben érdekelt más szervezettel többségi befolyáson alapuló kapcsolatban áll, vagy

b./ aki bármely más anyagi előnyben részesül, illetve a megkötendő jogügyletben egyébként ér­dekelt.

A Kuratórium tagja nagykorú, cselekvőképes, büntetlen előéletű személy lehet, aki semmilyen foglalkozástól, vagy vezető tisztségviselői tevékenységtől nincs eltiltva.

Nem lehet a Kuratórium elnöke, alelnöke vagy tagja, az, aki olyan közhasznú szervezet vezető tisztségviselője volt – annak megszűntét megelőző két évben legalább egy évig – a közhasznú szervezet megszűntét követő három évig -

a) amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,

1. amellyel szemben az állami adó- és vámhatóság jelentős összegű adóhiányt tárt fel
2. amellyel szemben az állami adó- és vámhatóság üzletzárás intézkedést alkalmazott, vagy üzletzárást helyettesítő bírságot szabott ki,
3. amelynek adószámát az állami adó- és vámhatóság az adózás rendjéről szóló törvény szerint felfüggesztette, illetőleg törölte.

A Kurató­rium elnöke és tagjai kötelesek az alapítványt arról tájékoztatni, ha ilyen tisztséget egyidejű­leg más közhasznú szervezetnél is betöltenek.

##### A Kuratórium feladat- és hatásköre:

1./ Az Alapító Okirat V. és VI. pontjaiban meghatározott célkitűzések megvalósítása, így az alapít­vány cél szerinti tevékenységének biztosítása, ezen belül:

* az alapítvány éves tervének és költségvetésének meghatározása, gazdálkodásának irányítása,
* az éves beszámolóval egyidejűleg a közhasznúsági melléklet elkészítése és jóváhagyása, döntés a beszámoló és a közhasznúsági melléklet közzétételi módjáról, az ezért felelős személy kijelöléséről és beszámoltatásáról,
* az alapítvány működésével kapcsolatos adminisztratív, gazdálkodási és szervezeti feladatok ellátása és felügyelete, az alapítvány munkaszervezete és ügyintézői szervezete munkájának felügyelete, vezetőinek kinevezése, és visszahívása, szervezeti rendjük kialakítása és ellenőr­zése,
* az alapítvány pénzeszközeinek kezelése és a lehetőségek szerinti gyarapítása,
* döntés a csatlakozók és támogatók adományainak elfogadásáról és felhasználásáról,
* döntés vállalkozások indításáról vagy megszüntetéséről,
* ösztöndíjak adományozása, döntés a Kuratórium­hoz érkező támogatási kedvezményekről, azok támogatási formájáról és módjáról.

2./ Az alapítvány működésének és gazdálkodásának ezen Alapító Okiratban nem részletezett kérdéseit – a Civil törvény rendelkezéseiben meghatározottak fi­gyelembe vételével – a Kuratórium által elfogadott Szervezeti és Működési Szabályzatban kell rögzíteni.

3./ A Kuratórium feladata a fentiekben meghatározottakon túl mindaz, amit az Alapító Okirat és a Szervezeti és Működési Szabályzat / SzMSz/ a hatáskörébe utal. Az SzMSz rendelkezései az Alapító Okiratban foglaltakkal ellentétesek nem lehetnek.

A Kuratórium működési rendje:

1./ A Kuratórium szükség szerint, de évente legalább két alkalommal ülésezik /rendes ülés/. A Kuratórium összehívásáról és az ülés levezetéséről a Kuratórium elnöke, akadályoztatása esetén alelnöke gondoskodik. Az alapítvány mindkét képviselője saját elhatározá­sából vagy a kuratórium tagjainak írásbeli kezdeményezésére bármikor - az ok és cél megjelölésével – összehívhatja a Kuratórium ülését /rendkívüli ülés/. Amennyiben az alapítvány képviselői a tagok kérésének 8 napon belül nem tesznek eleget, úgy az ülést a kez­deményező tagok saját maguk hívhatják össze.

2./ A kuratóriumi ülésre szóló meghívókat a hely, idő és a napirend feltüntetésével, az ülés kitűzött időpontját legalább nyolc nappal megelőzően, ajánlott tértivevényes levélben, email-ben vagy faxon kell kiküldeni a kuratóriumi tagok részére. E meghívóban közölni kell a határozatkép­telenség esetére ugyanazon napirenddel összehívott újabb kuratóriumi ülés helyét és időpont­ját is.

3./ A kuratóriumi ülés határozatképességéhez legalább négy tag jelenléte szükséges. A határozatképességet minden határozathozatalnál vizsgálni kell. Ha egy tag valamely ügyben nem szavazhat, őt az adott határozat meghozatalánál a határozatképesség megállapítása során figyelmen kívül kell hagyni. A testület dönté­seit nyílt szavazással, a jelenlévők egyszerű szótöbbségével hozza meg. Szavazategyenlőség esetén újra kell tárgyalni a kérdést és újabb szavazást kell tartani. A Kuratórium csak a meghívóban szereplő napirendben hozhat érvényes határozatot. Kivételt képez, ha az ülésen a Kuratórium minden tagja jelen van és az új napirendi pont felvétele ellen senki nem tiltakozik.

4./ A Kuratórium ülésein jegyzőkönyvet kell vezetni. A jegyzőkönyvben foglaltak alapján olyan külön nyilvántartást kell felfektetni, amelyben az érdemi véleményeket és javaslatokat, a döntést támogatók és ellenzők számarányát, személyét, a meghozott határozatokat, azok meghozatalának időpontját, a határo­zatok végrehajtásának módját és időpontját, valamint a végrehajtásért felelős személy megne­vezését is rögzíteni kell. A jegyzőkönyvet az ülés levezető elnöke és a jegyzőkönyv készítője hitelesíti. A jegyzőkönyv melléklete a Kuratórium jelenlévő tagjait és az ülésre meghívottak névsorát feltüntető jelenléti ív. A jegyzőkönyvekbe, valamint az azok alapján készült nyil­vántartási dokumentumokba, a kuratórium elnökéhez írásban intézett kérelmével, bárki betekinthet, a személyiségi és adatvédelmi jogok védelmének betartásával.

5./ A Kuratórium ülései nyilvánosak. Személyiségi és adatvédelmi jogok védelme érdekében a kuratórium elnöke esetenként, az érintett napirendi pontokban határozhat az ülés zárttá tételéről.

6./ A Kuratórium döntéseit a döntést követő tizenöt napon belül írásban, igazolható módon közli az érintettekkel, valamint a döntéseket az alapítvány székhelyén is kifüggesztik. Az értesítés megtörténtéért a kuratórium elnöke felelős.

7./ Az alapítvány működésével kapcsolatosan keletkezett iratokba a Kuratórium elnökéhez intézett írásbeli kérés alapján bárki betekinthet, arról saját költségére másolatot készíthet a személyiségi és adatvédelmi jogok védelmének betartásával.

8./ Az alapítvány működési /hivatali/ és nyilvántartási rendjét, a szolgáltatások igénybevétel­ének módját és feltételeit, a kuratóriumi ülések meghívóját (az előzetes értesítési időközön belül), a kuratóriumi döntéseket, az elfogadott éves beszámolót, az éves közhasznúsági mellékletet az alapítvány székhelyén elhelyezett hirdetőtáblán történő kifüggesztéssel nyilvánosan közzéteszik.

9./ A Kuratórium évente köteles az elektro­nikus sajtó ([www.allatkertialapitvany.hu](http://www.allatkertalapitvany.hu/)) útján nyilvánosságra hozni az éves közhasznúsági melléklet legfontosabb adatait.

10./ A Kuratórium tevékenységéről évente írásban tájékoztatja az alapítót. Az írásos tájékoz­tatót az éves beszámoló és a közhasznúsági melléklet Kuratórium által történő elfogadása után, 30 napon belül az alapítvány Kuratóriumának elnöke megküldi az alapító részére.

11./ A Kuratórium vagy annak tagja által e feladatköre ellátása során okozott kárért az alapít­vány a felelős. A tag által e minőségében az alapítványnak okozott kárért a polgári jog általá­nos kártérítési szabályai szerint felel.

**IX. Az Alapítvány Felügyelő Bizottsága:**

1./ Az Alapító okiratban meghatározottak maradéktalan megvalósításának, valamint az alapít­vány vagyonának fokozottabb védelme érdekében, illetve a kuratórium tevékenységének el­lenőrzésére működik az alapítvány 3 tagú Felügyelő Bizottsága. Tagjai: elnök, tagok. Megbí­zatásuk a törvényszéknek történt bejelentéstől számított kettő évre szól, az alapító képviselőjének erre vonatkozó felkérése és a tisztségnek írásbeli feladatvállaló nyilatkozatban történő elfoga­dásával.

2./ Az alapítvány Felügyelő Bizottságának tagjai:

Elnök: Dr.Karai Klára Margit

Tagok: Huszár Károlyné

Putz Csaba

A Felügyelő Bizottság tagja nagykorú, cselekvőképes, büntetlen előéletű személy lehet, aki semmilyen foglalkozástól, vagy vezető tisztségviselői tevékenységtől nincs eltiltva

3./ A Felügyelő Bizottságba a Kuratórium tagjai nem választhatók. A Felügyelő Bizottság tagjai egymásnak és a Kuratórium tagjainak közeli hozzátartozói nem le­hetnek. A Felügyelő Bizottság elnöke és tagjai, illetve az Alapítvány felkért könyvvizsgálója ezen megbíza­tásán kívül az alapítvánnyal más tevékenység kifejtésére irányuló munkaviszonyban vagy munkavégzésre irányuló egyéb jogviszonyban nem lehetnek, az Alapítvány cél szerinti juttatásaiból nem részesülhetnek (kivéve a bárki által megkötés nélkül igénybe vehető nem pénzbeli szolgáltatásokat), továbbá nem lehetnek a felsoroltak közeli hozzátartozói.

Nem lehet a Felügyelő Bizottság elnöke, tagja, vagy könyvvizsgáló az, aki olyan közhasznú szervezet vezető tisztségviselője volt – annak megszűntét megelőző két évben legalább egy évig – a közhasznú szervezet megszűntét követő három évig -

1. amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,
2. amellyel szemben az állami adó- és vámhatóság jelentős összegű adóhiányt tárt fel
3. amellyel szemben az állami adó- és vámhatóság üzletzárás intézkedést alkalmazott, vagy üzletzárást helyettesítő bírságot szabott ki,
4. amelynek adószámát az állami adó- és vámhatóság az adózás rendjéről szóló törvény szerint felfüggesztette, illetőleg törölte.

A Felügyelő Bizottság elnöke és tagjai kötelesek a Kuratóriumot arról tájékoztatni, ha ilyen tisztséget egyidejűleg más köz­hasznú szervezetnél is betöltenek.

4./ A Felügyelő Bizottság szükség szerint, de évente legalább két alkalommal ülésezik. Az ülést az elnök írásban, a napirendi pontok megjelölésével hívja össze, legalább nyolc nappal a kitűzött időpont előtt. Az ülés akkor határozatképes, ha legalább két tagja jelen van. Hatá­rozatait legalább két tagja egyhangú döntésével hozza meg. Ügyrendjét egyebekben maga állapítja meg.

5./ A Felügyelő Bizottság hatásköre:

* felügyeli és ellenőrzi az alapítvány Alapító Okiratának betartását, valamint az alapítvány munkaszervezetének működését és gazdálkodását Ennek során a vezető tisztségviselőktől jelentést, a szervezet munkavállalóitól pedig tájékoztatást vagy felvilágosítást kérhet, az ala­pítvány könyveibe és irataiba betekinthet, azokat vizsgálhatja,
* a Felügyelő Bizottság elnöke vagy tagja a kuratórium ülésén tanácskozási joggal vesz részt,
* a Felügyelő Bizottság elnöke, annak akadályoztatása esetén tagjai kötelesek a kuratórium elnökét tájékoztatni, és annak összehívását kezdeményezni, ha arról szereznek tudomást, hogy

a./ a szervezet működése során olyan jogszabálysértés vagy a szervezet érdekeit egyébként súlyosan sértő esemény /mulasztás/ történt, amelynek megszüntetése vagy következményei­nek elhárítása, illetve enyhítése a kuratórium testületi döntését teszi szükségessé,

b./ a vezető tisztségviselők felelősségét megalapozó tény merült fel.

A Kuratóriumot a felügyelő szerv indítványára - annak megtételétől számított harminc napon belül – össze kell hívni. Összehívásáért a Kuratórium elnöke felelős. E határidő eredményte­len eltelte esetén annak összehívására a Felügyelő Bizottság is jogosult. Ha a Kuratórium a törvényes működés helyreállítása érdekében szükséges intézkedéseket nem teszi meg, a Fel­ügyelő Bizottság köteles haladéktalanul értesíteni az alapítvány székhelye szerint illetékes, az alapítvány törvényességi ellenőrzését ellátó szervet.

A Felügyelő Bizottság véleményezi a Kuratórium által elkészített éves beszámolót és annak mellékleteit, a kiegészítő és a közhasznúsági mellékletet, tevékenységéről évente beszámol az alapítónak.

A könyvvizsgáló jogaira és kötelezettségeire a felügyelő Bizottság jogai és kötelezettségei értelemszerűen vonatkoznak.